2005թ. ես լսեցի ռադիոյով հայտարարություն, որ «Քաղաքացիական հասարակության զարգացման կենտրոն» հկ-ն կազմակերպում է «Համայնքի զարգացման դպրոց» և հրավիրում է երիտասարդ աղջիկներին և տղաներին մասնակցելու այդ ծրագրին, որը նախատեսում էր համակարգչի, անգլերենի և 11 առարկաների ուսուցանում բարեգործական հիմունքներով։ Զարմանալին նա էր, որ այս առարկաները՝ քաղաքացիական կրթություն, գենդերի պատմություն, բիզնեսի հիմունքներ չէին անցնում ոչ մի բուհերում, և այդ ամենը անվճար։ Այդ դասընթացների ժամանակ ծանոթացա իմ հասակակից աղջիկների և տղաների հետ, ավարտելով այդ դասընթացները մինչ օրս մենք մտերիմ ընկերներ ենք։ Դասերին գնում էի մեծ հաճույքով։ Դասախոսական անձնակազմը շատ հմուտ և ջերմ էր։ Իրենք շատ հետաքրքիր և ոչ ստանդարտ ձևով էին մատուցում մեզ նյութերը։ Հետաքրքիրը այն է, որ նրանք մեզ ընդգրկում էին դասախոսության մեջ և այդպես ավելի արդյուավետ էին անցնում դասերը։ Ես շատ կուզեի, որ այս դասընթացները լինեին շարունակական, որպեսզի մյուս աղջինկերը և տղաները, որոնք հնարավորություն չունեն մասնավոր դասերի գնալ, նրանք էլ կարողանան մասնակցել նման ծրագրին և կարողանան աշխատանք գտնել։